
                                  REFERAT DE APROBARE 
Cu referire la: Proiectul de Hotărâre nr.37 din 23.03.2022 privind Însușirea raportului privind activitatea asistenților personali ai persoanelor cu handicap grav din cadrul Primăriei comunei Lețcani, județul Iași, semestrul al II-lea al anului 2021;
     În conformitate cu prevederile Ordonanței de Urgență a Guvernului nr.57/2019 privind Codul Administrativ, respectiv art. 129 alin.(2), lit. d), alin. (7) lit. b) și art. 139 alin. (l);
     Având în vedere:
      - Referatul de specialitate nr. 3327/23.03.2022 întocmit de către insp. Irimița Elena-Florina și insp. Ababei Bogdan-Petru din cadrul Comp. Asistență Socială;  
          - prev. Ordonanței de Urgență a Guvernului nr.57/2019 privind Codul Administrativ, respectiv art. 136 alin.(3) lit. a);

          - prev. art.29 alin.(1) din Hotărârea de Guvern nr.268/2007 privind aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, care precizează faptul că: „Serviciul public de asistență sociala de la nivelul primăriei sau, în cazul municipiului București, direcțiile generale de asistență socială și 
protecția copilului prezintă semestrial consiliului local un raport care conține cel puțin următoarele:

a) dinamica angajării asistenților personali;

b) informații privind modul in care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro;

c) informații privind numărul de asistenți personali instruiți;

d) numărul de controale efectuate si problemele sesizate”;
          -prev. art. 29 alin. (2) din Hotărârea de Guvern nr.268/2007 privind aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, care precizează faptul că: “În termen de 30 de zile, raportul prezentat consiliului local va fi transmis spre informare direcțiilor generale de asistență socială si protecția copilului județene si secretariatului comisiei județene pentru incluziune socială, respectiv a municipiului București, din cadrul direcției de munca, solidaritate socială si familie județene, respectiv a municipiului Bucuresti.”

         -Raportul privind activitatea asistenților personali ai persoanelor cu handicap grav din cadrul Primăriei comunei Lețcani, județul Iași , semestrul al II-lea al anului 2021;
         În baza art. 136, alin. (8), lit. a) din Ordonanța de Urgență a Guvernului nr. 57 din 2019 privind Codul Administrativ propun însușirea de către Consiliul local al comunei Lețcani, județul Iași, a raportului privind activitatea asistenților personali ai persoanelor cu handicap grav din cadrul Primăriei comunei Lețcani, județul Iași, semestrul al II-lea al anului 2021.
Viceprimar, 

Marcel Tărîță
